Búddismi einkennist af áherslum sínum á möguleika innri breytinga - því ferli að kalla fram fulla getu okkar . Það er skilningur margra að aginn og einbeitingin sem til þarf í slíkt ferli geri kröfu um ákveðnar kjöraðstæður sem ekki eru á allra færi . Búddismi Nichiren kennir aftur á móti að aðeins með því að horfast í augu við hindranirnar sem við stöndum frammi fyrir í harkalegum mótsögnum samfélagsins , getum við breytt lífi okkar og heiminum til hins betra . „ Mannúðarbylting “ er hugtak sem annar forseti Soka Gakkai , Josei Toda , notaði til að lýsa grundvallarferli innri breytinga , þar sem við losum okkur við hlekki hins „ minna sjálfs “ okkar þar sem við erum bundin af eiginhagsmunum og sjálfi ( egói ) okkar , vöxum í átt að fórnfýsi í átt að „ stærra sjálfi “ okkar og verðum fær um að hugsa um og framkvæma fyrir hamingju annarra og að lokum fyrir allt mannkyn . Eins og forseti SGI , Daisaku Ikeda , útskýrir : „ Það eru allskyns byltingar : pólitískar byltingar , efnahagslegar byltingar , iðnbyltingar , vísindabyltingar , listrænar byltingar ... en sama hverju er breytt , verður heimurinn aldrei betri svo lengi sem fólkið sjálft ... heldur áfram að vera sjálfselskt og skorta samkennd . Í því tilliti er mannúðarbyltingin djúpstæðasta bylting allra byltinga og á sama tíma sú mikilvægasta fyrir mannkynið . “ Spurningin um hvernig maður eigi að breytast á jákvæðan hátt hefur fætt af sér óteljandi kenningar , trúarbrögð og útgáfurisa . Vissulega getur sjálfsagi og erfiði gert okkur kleift að breytast á jákvæðan hátt , til dæmis með því að byrja að hreyfa sig reglulega . En viljastyrkinn sem þarf er oft erfitt að viðhalda ; sjálfsstjórnun okkar getur skeikað á mikilvægum tímapunkti vegna þess að við höfum ekki tekið á undirliggjandi , innri orsökum hegðunar okkar . Mannúðarbylting er sú vinna að umbreyta lífi okkar í kjarna þess . Hún felst í því að bera kennsl á og skora á þá hluti sem koma í veg fyrir fulla tjáningu á okkar jákvæðu möguleikum og mannúð . Búddismi Nichirens er byggður á trú á tært , jákvætt og uppljómað lífsástand sem býr innra með öllu fólki . Þetta lífsástand „ búddatignar “ einkennist af samkennd , visku og hugrekki sem gerir okkur kleift að skapa verðmæti við hvaða kringumstæður sem er . Nichiren gerði sér grein fyrir því að djúpstæðasta ferli breytinga og hreinsunar í lífi okkar gerist þegar við köllum fram þetta ástand og hann kenndi iðkunina að kyrja „ Nam mjóhó renge kjó “ sem beina og tafarlausa leið til að nálgast og upplifa það . Þetta búddaeðli birtist á áþreifanlegan hátt . Fyrst öðlumst við sannfæringu um að líf okkar innihaldi takmarkalausa möguleika og öðlumst djúpstæða tilfinningu fyrir mannlegri reisn okkar . Í öðru lagi þroskum við með okkur visku til að skilja að hlutir sem við töldum áður ómögulega , eru í raun mögulegir . Í þriðja lagi þroskum við með okkur öflugan lífskraft sem gerir okkur kleift að ráða fram úr vandamálum okkar með tilfinningu fyrir innra frelsi . Við erum því orðin fær um að stunda okkar eigin mannúðarbyltingu , þar sem við reynum að bæta „ sjálf “ okkar frá gærdeginum til dagsins í dag , gerum „ sjálf “ morgundagsins enn betra . Samkvæmt sumum hefðum búddismans geta túlkanir á lögmáli orsaka og afleiðinga beint kastljósinu að neikvæðum orsökum fortíðar . Það getur sýnst taka heila ævi að „ hreinsa upp “ þær hindranir og áskoranir sem við mætum í lífinu . Skilaboð Lótus sútrunnar og búddisma Nichiren er að með trú og iðkun getum við afhjúpað búddaeðlið : okkar æðsta , uppljómaðasta lífsástand hér og nú , eins og við erum . Þessi uppljómaða viska gerir okkur kleift að ná tökum á þeim raunveruleika að kringumstæður , sem geta litið út fyrir að vera mjög óheppilegar , hvort sem það er ólæknandi sjúkdómur eða eitthvað sem er hrifsað af okkur , geta í raun verið okkar besta tækifæri til að gera eigin mannúðarbyltingu og orðið stökkbretti fyrir mikilfenglegan persónulegan vöxt okkar . Þegar við lítum út fyrir okkar persónulegu áhyggjur og aðhöfumst fyrir aðra , styrkist þetta ferli og gerist hraðar . Eitthvað sem áður virtist ósanngjörn byrði getur orðið lykillinn að því að finna tilgang lífs okkar , er við lærum að hjálpa öðrum sem berjast í svipuðum aðstæðum . Þetta persónulega ferli mannúðarbyltingar er lykillinn að því að hefja breytingaskeið á heimsmælikvarða . Eða eins og Daisaku Ikeda skrifar , „ Mikilfengleg mannúðarbylting hjá aðeins einni manneskju mun hjálpa til við að breyta örlögum þjóðar og gera kleift að breyta örlögum alls mannkyns . “ Að taka ábyrgð á því að breyta okkar eigin lífi er fyrsta skrefið í átt að því að skapa samfélag , byggt á samkennd og virðingu fyrir mannlegri reisn alls fólks .